CELEX: 32005R1909
Language: hu
Date: 2005-11-23 00:00:00
Title: A Bizottság 1909/2005/EK rendelete (2005. november 23.) a kukorica harmadik országokból Spanyolországba történő behozatalára kivetett vám csökkentésére vonatkozó pályázat lezárásáról

24.11.2005   
            
            
               HU
            
            
               Az Európai Unió Hivatalos Lapja
            
            
               L 305/3
            
         
      A BIZOTTSÁG 1909/2005/EK RENDELETE
   
   (2005. november 23.)
   a kukorica harmadik országokból Spanyolországba történő behozatalára kivetett vám csökkentésére vonatkozó pályázat lezárásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 12. cikke (1) bekezdésére,
   mivel:
   
               (1)
            
            
               A Közösség által a többoldalú tárgyalások uruguayi fordulója keretében vállalt nemzetközi kötelezettségek (2) értelmében szükséges megteremteni a feltételeket bizonyos mennyiségű kukorica Spanyolországba történő behozatalára.
            
         
               (2)
            
            
               A Spanyolországba történő kukorica- és cirokimport és a Portugáliába történő kukoricaimport vámkontingenseinek alkalmazására vonatkozó részletes szabályok megállapításáról szóló, 1995. július 26-i 1839/95/EK bizottsági rendelet (3) értelmében a kontingens keretein belüli mennyiségek betartása érdekében a kimutatásokban fel kell tüntetni a rendelet 2. cikkében említett egyes helyettesítő termékek behozatalát.
            
         
               (3)
            
            
               Az 1808/2005/EK bizottsági rendelet (4) pályázatot hirdetett meg a kukorica harmadik országokból Spanyolországba történő behozatalára kivetett vám csökkentésére.
            
         
               (4)
            
            
               Mivel ezen kontingensnek az 1839/95/EK rendelet 1. cikkében meghatározott éves mennyiségét elérték, le kell zárni a pályázatot, és hatályon kívül kell helyezni az 1808/2005/EK rendeletet.
            
         
               (5)
            
            
               A jelen rendeletben foglalt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   (1)   Az 1784/2003/EK rendelet 12. cikkének (2) bekezdésében említett, a kukorica Spanyolországba történő behozatalára kivetett vám csökkentésére vonatkozó pályázat, amelyet az 1808/2005/EK rendelet hirdetett meg, lezárult.
   (2)   Az 1808/2005/EK rendelet hatályát veszti.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. november 23-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o. Az 1154/2005/EK bizottsági rendelettel (HL L 187., 2005.7.19., 11. o.) módosított rendelet.
   
      (2)  HL L 336., 1994.12.23., 22. o.
   
      (3)  HL L 177., 1995.7.28., 4. o. A legutóbb az 1558/2005/EK rendelettel (HL L 249., 2005.9.24., 6. o.) módosított rendelet.
   
      (4)  HL L 291., 2005.11.5., 3. o.